## L’aplicació DICIREG entra en funcionament en les oficines dels registres civils dels partits judicials d’Orihuela i Torrent

*** El pròxim 6 de maig es posarà en marxa en el partit judicial d’Orihuela i el 13 de maig a Torrent**

El *Boletín Oficial del Estado* (BOE) ha publicat l’entrada en servici efectiva de l’aplicació informàtica DICIREG (Digital Civil Registry) en les oficines dels registres civils dels partits judicials d’Orihuela i Torrent, per al seu funcionament d’acord amb les previsions contingudes en la nova Llei del Registre Civil.

Per al partit judicial d’Orihuela, l’entrada en funcionament es produirà el pròxim dia 6 de maig de 2024. Comprén l’Oficina General del Registre Civil d’Orihuela i les oficines col·laboradores del Registre Civil d’Albatera, Algorfa, Almoradí, Benejúzar, Benferri, Bigastro, Callosa de Segura, Catral, Cox, Daya Nueva, Daya Vieja, Dolores, Formentera del Segura, Granja de Rocamora, Jacarilla, Pilar de la Horadada, Rafal, Redován, San Fulgencio i San Isidro.

Per la seua part, per al partit judicial de Torrent, que comprén l’Oficina General del Registre Civil de Torrent i les oficines col·laboradores del Registre Civil d’Alaquàs, Aldaia, Paiporta i Picanya, l’entrada en funcionament es materialitzarà el 13 de maig.

Amb l’efectiva implantació de DICIREG en estos partits judicials es permetrà el funcionament del Registre Civil d’acord amb les previsions contingudes en la Llei 20/2011, i el Registre Civil d’Orihuela passa a denominar-se Oficina General del Registre Civil d’Orihuela, i el Registre Civil de Torrent com a Oficina General del Registre Civil de Torrent, i canviarà igualment la denominació que reben els registres civils municipals delegats dels municipis que abasten els dos partits judicials, que es denominaran oficines col·laboradores del Registre Civil.

**Nou model de Registre Civil**

El sistema informàtic, DICIREG, té com a objectiu preservar la naturalesa del Registre Civil com un servici públic i gratuït que garantisca l’accés a tots els ciutadans, amb una xarxa d’oficines dotades de servicis electrònics per a proporcionar la necessària proximitat als usuaris.

Esta nova aplicació, adaptada al nou model de Registre Civil, permet tramitar els expedients per mitjans electrònics, inscriure tots els fets relatius a l’estat civil de les persones que hagen d’accedir al Registre, organitza la publicitat de la informació registral en format digital i possibilita als ciutadans l’accés telemàtic a este, respecte de la ciutadania, mitjançant la seua identificació electrònica.

Fecha: 18/04/2024